CELEX: 52003XG0329(02)
Language: da
Date: 2003-03-29
Title: Konklusioner fra Rådet (uddannelse, ungdom og kultur) samlingen den 6. februar 2003 — Bidrag til Det Europæiske Råd den 21. marts 2003

Avis juridique important

|

52003XG0329(02)

Konklusioner fra Rådet (uddannelse, ungdom og kultur) samlingen den 6. februar 2003 — Bidrag til Det Europæiske Råd den 21. marts 2003  

EU-Tidende nr. C 077 af 29/03/2003 s. 0006 - 0006

Konklusioner fra Rådet (uddannelse, ungdom og kultur)samlingen den 6. februar 2003Bidrag til Det Europæiske Råd den 21. marts 2003(2003/C 77/02)Betydningen af uddannelse og erhvervsuddannelse i Europas vidensamfund og økonomi og disse uddannelsers rolle i gennemførelsen af Lissabon-strategien er blevet understreget ofte og vedholdende siden marts 2000. Dette erkendes tillige i forbindelse med politik- og investeringsprioriteter i Kommissionens sammenfattende rapport til Det Europæiske Råds møde i foråret 2003.Rådet gør opmærksom på det igangværende arbejde med at gennemføre det detaljerede arbejdsprogram om opfølgningen af uddannelsessystemernes mål i Europa, der lægger vægt på både beskæftigelsesegnethed og andre dimensioner såsom social samhørighed, medborgerskab eller sproglig mangfoldighed, som Det Europæiske Råd bekræftede i konklusionerne fra mødet i Barcelona (15. og 16. marts 2002). Rådet bekræfter på ny sin vilje til at udarbejde interimsrapporten herom i tide inden Det Europæiske Råds forårsmøde i 2004.Rådet foreslår, at Det Europæiske Råd tilslutter sig disse bestræbelser, og især:- klart støtter de nuværende aktiviteter, der skal skabe tilstrækkelig sammenhæng, forenelighed og tiltrækning inden for uddannelse og erhvervsuddannelse i Europa, navnlig ved at gennemføre det detaljerede arbejdsprogram om målene, herunder København-erklæringen om erhvervsuddannelse, og ved yderligere at fremme Bologna-processen inden for de videregående uddannelser- understreger det fortsatte behov for beslutsomme skridt fremad for at fremme gennemsigtighed, anerkendelse af kvalifikationer og kvalitetssikring i Den Europæiske Union, samtidig med at medlemsstaternes ansvar respekteres- understreger betydningen af en stærk tilskyndelse til, at europæiske uddannelses- og erhvervsuddannelsessystemer og -institutioner bliver en reference på verdensplan- understreger betydningen af den nye generation af fællesskabsprogrammer inden for uddannelse og erhvervsuddannelse for at nå Lissabon-målene som nævnt i det detaljerede arbejdsprogram om målene- understreger, hvor vigtige nyttige og effektive investeringer er for den fremtidige udvikling af uddannelses- og erhvervsuddannelsessystemerne.